
REPUBLIKA SLOVENIJA

Ministrstvo za kmetijstvo,
GOZDARSTVO IN PREHRANO

Dunajska  cesta 22, 1000 Ljubljana
T: 01 478 9000

F: 01 478 9021

E: gp.mkgp@gov.si


www.mkgp.gov.si


	Številka: 007-287/2022/25

	Ljubljana, 11. 9. 2023

	EVA 2022-2330-0057 

	GENERALNI SEKRETARIAT VLADE REPUBLIKE SLOVENIJE

Gp.gs@gov.si


	ZADEVA: Uredba o izvajanju uredb (ES) in (EU) o dajanju fitofarmacevtskih sredstev v promet – predlog za  obravnavo 

	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ............. seji dne…pod točko…sprejela naslednji:
SKLEP:

Vlada Republike Slovenije je izdala Uredbo o izvajanju uredb (ES) in (EU) o dajanju fitofarmacevtskih sredstev v promet ter jo objavi v Uradnem listu Republike Slovenije. 

                         Barbara Kolenko Helbl
                          generalna sekretarka
Priloga:

· Predlog Uredbe o izvajanju uredb (ES) in (EU) o dajanju fitofarmacevtskih sredstev v promet.

Sklep prejmejo:

· Ministrstvo za kmetijstvo, gozdarstvo in prehrano Republike Slovenije,

· Služba Vlade Republike Slovenije za zakonodajo.

	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	Vida Znoj, v.d. generalnega direktorja Uprave za varno hrano, veterinarstvo in varstvo rastlin,

dr. Jernej Drofenik, vodja Sektorja za fitofarmacevtska sredstva,
mag. Sanja Vranac, sekretarka, 

Ana Ručna, sekretarka. 

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	S to uredbo se določajo obveznosti v zvezi z registracijo in dovoljenji za fitofarmacevtska sredstva (v nadaljnjem besedilu: FFS), najvišja vsebnost nečistoč v FFS ter pristojbine in stroški za registracijo FFS. Ta uredba določa tudi označevanje FFS in semena, tretiranega s FFS ter opremljanje FFS z navodilom za uporabo, pristojnosti, obveščanje o izdanih odločbah FFS, nadzor in sankcije za neizpolnjevanje obveznosti.
 

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	DA

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:

· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna

· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

(Samo če izberete DA pod točko 6.a.)


	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	/
	+ 300.000,00
	 + 600.000,00
	 +
600.000,00

	Predvideno povečanje (+) ali zmanjšanje (–) prihodkov občinskih proračunov 
	/
	/
	/
	/

	Predvideno povečanje (+) ali zmanjšanje (–) odhodkov državnega proračuna 
	/
	/
	/
	/

	Predvideno povečanje (+) ali zmanjšanje (–) odhodkov občinskih proračunov
	/
	/
	/
	/

	Predvideno povečanje (+) ali zmanjšanje (–) obveznosti za druga javnofinančna sredstva
	/
	/
	/
	/

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	/
	/
	/
	/
	/

	/
	/
	/
	/
	/

	SKUPAJ
	/
	/

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	/
	/
	/
	/
	/

	/
	/
	/
	/
	/

	SKUPAJ
	/
	/

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	/
	/
	/

	/
	/
	/

	/
	/
	/

	SKUPAJ
	/
	/

	OBRAZLOŽITEV:

I. Ocena finančnih posledic, ki niso načrtovane v sprejetem proračunu

V zvezi s predlaganim vladnim gradivom se navedejo predvidene spremembe (povečanje, zmanjšanje):

· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
II. Finančne posledice za državni proračun

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:

II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:

· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 

· proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.

II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.

II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.

	7.b Predstavitev ocene finančnih posledic pod 40.000 EUR:

(Samo če izberete NE pod točko 6.a.)

Kratka obrazložitev
Določbe predloga uredbe bo po naši oceni ne bodo izkazovale finančnih posledice za proračun Republike Slovenije.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:

· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 

· Skupnosti občin Slovenije SOS: NE

· Združenju občin Slovenije ZOS: NE

· Združenju mestnih občin Slovenije ZMOS: NE

Če je odgovor DA, navedite:
Predlogi in pripombe združenj so bili upoštevani:

· v celoti,

· večinoma,

· delno,

· niso bili upoštevani.
Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA

	

	(Če je odgovor DA, navedite:

Datum objave: gradivo je bilo poslano v pregled GIZ fitofarmacije Slovenije.
Uredba je tudi javno objavljena. V razpravo so vključeni: 

· predstavniki zainteresirane javnosti.
Mnenja, predlogi in pripombe z navedbo predlagateljev:

· Odzvala se je GIZ fitofarmacija, ki je sprejela naš predlog.
Javnost je vključena v pripravo gradiva preko portala e-demokracija. Gradivo je objavljeno na spletu od 22.5. 2023 do 22.6.2023. 

	10. Pri pripravi gradiva so bile upoštevane zahteve iz Resolucije o normativni dejavnosti:
	DA

	11. Gradivo je uvrščeno v delovni program vlade:
	NE

	                                          Irena Šinko
                                           ministrica




PREDLOG 

(EVA: 2022-2330-0057)
Na podlagi petega odstavka 5. člena in tretjega odstavka 8. člena Zakona o fitofarmacevtskih sredstvih (Uradni list RS, št. 83/12 in 35/23 – odl. US) Vlada Republike Slovenije izdaja
UREDBO

o izvajanju uredb (ES) in (EU) o dajanju fitofarmacevtskih sredstev v promet

1. člen

(vsebina)
S to uredbo se določajo pristojni organi, obveznosti v zvezi z registracijo in dovoljenji za fitofarmacevtska sredstva (v nadaljnjem besedilu: FFS), označevanje FFS in semena, tretiranega s FFS, pristojbine, nadzor in kazenske določbe za izvajanje:

· Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L št. 309 z dne 24. 11. 2009, str. 1), zadnjič spremenjene z Uredbo Komisije (EU) 2022/1438 z dne 31. avgusta 2022 o spremembi Priloge II k Uredbi (ES) št. 1107/2009 Evropskega parlamenta in Sveta glede posebnih meril za odobritev aktivnih snovi, ki so mikroorganizmi (UL L št. 227 z dne 1. 9. 2022, str. 2), (v nadaljnjem besedilu: Uredba 1107/2009/ES),
· Uredbe Komisije (EU) št. 547/2011 z dne 8. junij 2011 o izvajanju Uredbe (ES) št. 1107/2009 Evropskega Parlamenta in Sveta v zvezi z zahtevami glede označevanja fitofarmacevtskih sredstev (UL L št. 155 z dne 11. 6. 2011, str. 176), zadnjič spremenjene z Uredbo Komisije (EU) št. 519/2013 z dne 21. februarja 2013 o prilagoditvi nekaterih uredb ter odločb in sklepov na področjih prostega pretoka blaga, prostega gibanja oseb, pravice do ustanavljanja in svobode opravljanja storitev, prava družb, politike konkurence, kmetijstva, varnosti hrane, veterinarske in fitosanitarne politike, ribištva, prometne politike, energetike, obdavčitve, statistike, socialne politike in zaposlovanja, okolja, carinske unije, zunanjih odnosov ter zunanje, varnostne in obrambne politike zaradi pristopa Hrvaške (UL L št. 158 z dne 10. 6. 2013, str. 74), (v nadaljnjem besedilu: Uredba 547/2011/EU) in
· Uredbe (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L št. 353 z dne 31.12.2008, str. 1), zadnjič spremenjene z Delegirano uredbo Komisije (EU) 2022/692 z dne 16. februarja 2022 o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku (UL L št. 129 z dne 3.5.2022, str. 1), (v nadaljnjem besedilu: Uredba 1272/2008/ES).
2. člen

(pomen izrazov)

(1) Izrazi, uporabljeni v tej uredbi, pomenijo:

· vloga pomeni zahtevek v skladu s 33., 40., 43., 45., 47., 48., 51. in 58. členom Uredbe 1107/2009/ES ter vlogo v skladu z 52., 53. in 54. členom Uredbe 1107/2009/ES,

· obnovitev registracije FFS pomeni podaljšanje registracije FFS v skladu s prvim do petim odstavkom 43. člena Uredbe 1107/2009/ES,

· podaljšanje registracije FFS pomeni podaljšanje registracije FFS v skladu s šestim odstavkom 43. člena Uredbe 1107/2009/ES.

(2) Za izvajanje postopka registracije FFS se kot registracija FFS štejejo:

a) registracija novega FFS iz 36. člena Uredbe 1107/2009/ES,

b) registracija FFS iz 41. člena Uredbe 1107/2009/ES,

c) obnovitev ali podaljšanje registracije FFS iz 43. člena Uredbe 1107/2009/ES,

č)
prenehanje ali sprememba registracije FFS iz 44. in 45. člena Uredbe 1107/2009/ES,

d) registracija FFS z majhnim tveganjem iz 47. člena Uredbe 1107/2009/ES, 

e) registracija FFS, ki vsebuje gensko spremenjeni organizem, iz 48. člena Uredbe 1107/2009/ES, in

f) razširitev registracije FFS za manjše uporabe iz 51. člena Uredbe 1107/2009/ES.

3. člen

(pristojni organi)
(1) Pristojni organ za izvajanje uredb iz 1. člena te uredbe in te uredbe je Uprava Republike Slovenije za varno hrano, veterinarstvo in varstvo rastlin (v nadaljnjem besedilu: uprava).

(2) V delu, ki se nanaša na registracijo FFS, uprava odloča o registraciji FFS na podlagi soglasja Urada Republike Slovenije za kemikalije (v nadaljnjem besedilu: urad), ki temelji na oceni FFS za zdravje ljudi in okolje v skladu s predpisi, ki urejajo kemikalije. Soglasje urada ni potrebno v primerih postopkov registracije, ki ne zahtevajo ocene FFS za zdravje ljudi in okolje, ali postopkov spremembe registracije, ki ne vplivajo na rezultate te ocene. Če se v zvezi s FFS, za katerega je bilo že izdano soglasje, pojavijo nove okoliščine, ki vplivajo na rezultate ocene, lahko urad že izdano soglasje umakne.

(3) Pristojni organ za izvajanje nadzora iz uredb iz 1. člena te uredbe in te uredbe ter za posredovanje poročila o opravljenem nadzoru Evropski Komisiji iz prvega odstavka 68. člena Uredbe 1107/2009/ES je uprava.

(4) Koordinacijski nacionalni organ iz drugega odstavka 75. člena Uredbe 1107/2009/ES je uprava. 

4. člen

(vsebnost nečistoč)
Najvišja splošna mejna vrednost nečistoč v FFS ne sme presegati 1 g/kg (0,1 % m/m), razen, če je za posamezno snov v skladu z Uredbo 1272/2008/ES določena nižja mejna koncentracija.
5. člen

(vloga in dokumentacija za registracijo FFS)

(1) V vlogi za registracijo FFS se poleg podatkov, zahtevanih v Uredbi 1107/2009/ES za registracijo FFS, navedejo tudi:

· podatki o vlagatelju: osebno ime in naslov ali firma in sedež, 

· vrsta registracije in predlagana uporaba FFS v Republiki Sloveniji,

· podatki o uradnem zastopniku s sedežem v Republiki Sloveniji ali pooblaščencu za vročanje s sedežem v Republiki Sloveniji (osebno ime in naslov ali firma in sedež),

· podatki o distributerju s sedežem v Republiki Sloveniji (osebno ime in naslov ali firma in sedež), če se bo FFS tržilo v Republiki Sloveniji; če se FFS ne bo tržilo v Republiki Sloveniji se predloži izjavo vlagatelja, da se v Republiki Sloveniji to FFS ne bo tržilo.

(2) V vlogi iz prejšnjega odstavka je treba pri predlagani uporabi FFS v Republiki Sloveniji navesti v skladu s tabelami predlaganih uporab FFS (v nadaljnjem besedilu: GAP tabela), ki so objavljene na spletišču državne uprave, najmanj kategorije uporabnikov (poklicni ali nepoklicni uporabniki), gojene rastline vključno z ustrezno kodo Evropske in sredozemske organizacije za varstvo rastlin (v nadaljnjem besedilu: EPPO koda) ali drug način predvidene uporabe (npr. skladišča, silosi, pridelki pred skladiščenjem), kraj uporabe, navedbo škodljivih organizmov vključno z ustrezno EPPO kodo, predvideno metodo nanašanja FFS, čas uporabe FFS, ki naj bo skladen z dovoljeno uporabo glede na skalo za določanje razvojnih stadijev gojenih rastlin (BBCH stadij), največje dovoljeno število nanosov FFS in najmanjši časovni interval med dvema nanosoma. Navede se tudi odmerek FFS in aktivne snovi: najvišji in najnižji odmerek FFS in aktivne snovi pri enem nanosu in v enem letu ali  rastni sezoni ter najnižja in najvišja poraba vode pri enem nanosu, karenca (minimalni časovni interval od zadnjega nanosa do spravila pridelka) ter drugi potrebni podatki za uporabo FFS. 

(3) Vloga za registracijo FFS iz prvega odstavka tega člena je v slovenskem jeziku, razen podatkov o predlagani uporabi FFS v skladu z GAP tabelo in drugo dokumentacijo,  priloženo vlogi, ki so lahko napisani v slovenskem ali angleškem jeziku.

(4) Osnutek etikete iz četrtega odstavka Priloge 1 Uredbe 547/2011/EU in navodilo za uporabo, ki sta sestavni del dokumentacije, sta v slovenskem jeziku.

(5) Za izvajanje tretjega odstavka 36. člena Uredbe 1107/2009/ES lahko uprava zaradi določitve dodatnih ukrepov za zmanjšanje tveganja za zdravje ljudi, živali ali okolje ob uporabi FFS v Republiki Sloveniji zahteva, da vlagatelj v vlogi za registracijo FFS navede dodatne podatke s področja učinkovitosti FFS, varstva pri delu s FFS, varstva površinskih in podzemnih voda ter varstva vodnih organizmov, ptic, sesalcev in čebel.

(6) Podrobnejša navodila za predložitev podatkov iz prejšnjega odstavka so objavljena na spletni strani uprave.

(7) Za izvajanje točke (c) prvega odstavka 42. člena Uredbe 1107/2009/ES vlagatelj skupaj z vlogo predloži popolno dokumentacijo iz tretjega odstavka 33. člena Uredbe 1107/2009/ES.
(8) Če z dodatnimi ukrepi za zmanjšanje tveganja za zdravje ljudi, živali ali okolje ni mogoče zagotoviti varne uporabe FFS, se registracija oziroma določena raba tega FFS v Republiki Sloveniji ne odobri, o čemer uprava obvesti Evropsko komisijo.

(9) Predloga obrazca vloge za vnos podatkov iz prvega in drugega odstavka tega člena je objavljena na spletišču državne uprave.
6. člen

(odločba o registraciji FFS)

(1) V odločbi o registraciji FFS se poleg podatkov iz prvega, drugega in tretjega odstavka 31. člena ter 32. člena Uredbe 1107/2009/ES navedejo tudi:

· dodatne zahteve glede prometa in uporabe FFS, če je to potrebno za zmanjšanje tveganja za zdravje ljudi in okolja,

· odobritev etikete in navodila za uporabo,

· časovni razmiki med zaporednimi tretiranji,

· delovna karenca (časovni razmik med tretiranjem in vstopom ljudi ali živali na tretirano območje),

· velikost embalaže in material, v katerega je pakirano FFS.

(2) Za izvajanje drugega pododstavka drugega odstavka 31. člena Uredbe 1107/2009/ES imetnik registracije FFS, ki spremeni ali dopolni z odločbo o registraciji FFS odobreno etiketo v delu, ki se nanaša na razvrščanje ali označevanje FFS v skladu z Uredbo 1272/2008/ES, vzorec tako spremenjene ali dopolnjene etikete nemudoma posreduje upravi.
(3) Za izvajanje drugega pododstavka tretjega odstavka 36. člena Uredbe 1107/2009/ES lahko uprava zavrne vlogo za določeno rabo FFS oziroma za registracijo FFS, če je na podlagi ocene tveganja za onesnaženje podzemne vode predlagana raba FFS omejena na vsako drugo, tretje, četrto ali več let, ali če zaradi specifičnih okoljskih ali kmetijskih pogojev iz ocene tveganja izhaja, da zadevno sredstvo predstavlja nesprejemljivo tveganje za zdravje ljudi ali živali ali okolje.  
7. člen
(dovoljenja FFS)

(1) Vloga za vzporedno trgovanje v skladu z 52. členom Uredbe 1107/2009/ES, za dovoljenje za nujne primere v skladu s 53. členom Uredbe 1107/2009/ES in za dovoljenje za raziskave in razvoj v skladu s 54. členom Uredbe 1107/2009/ES se vloži na obrazcu za posamezno vrsto dovoljenja, ki je dostopen na spletišču državne uprave. 

(2) Za izvajanje prvega odstavka 53. člena Uredbe 1107/2009/ES se vlogi za izdajo dovoljenja za nujne primere iz prejšnjega odstavka priloži tudi natančna utemeljitev potrebe po FFS.

(3) Za izvajanje 54. člena Uredbe 1107/2009/ES se vlogi za izdajo dovoljenja za raziskave in razvoj iz prvega odstavka tega člena priložijo tudi:

· varnostni list za FFS v skladu s predpisi, ki urejajo registracijo, evalvacijo, avtorizacijo in omejevanje kemikalij,

· natančen načrt in lokacija preskusa, pri katerem bo uporabljen FFS.
8. člen

(obveščanje)

Uprava v skladu s 57. členom Uredbe 1107/2009/ES na svoji spletni strani objavlja podatke iz izdanih odločb o registracijah FFS in podatke iz izdanih dovoljenj za vzporedno trgovanje in iz dovoljenj za nujne primere iz prejšnjega člena te uredbe.

9. člen

(označevanje FFS zaradi varstva čebel)

(1) V skladu s četrtim odstavkom Priloge I Uredbe 547/2011/EU so FFS v prometu opremljena z etiketo in navodilom za uporabo v slovenskem jeziku.

(2) Za izvajanje tretjega odstavka 65. člena Uredbe 1107/2009/ES se zaradi varovanja čebel na etiketi FFS zahteva tudi uporaba grafičnega znaka narisane čebele iz Priloge 1, ki je sestavni del te uredbe. Grafični znak je sestavljen iz čebele črne barve na beli podlagi z rdečo obrobo v obliki kvadrata, postavljenega na oglišče. Grafični znak obsega najmanj petnajstino površine etikete, vendar najmanjša površina ne sme biti manjša od 1 cm2. Znak se namesti na prvi strani etikete. 

10. člen

(označevanje semena, tretiranega s FFS)

Seme, tretirano s FFS, ima na etiketi podatke iz odločbe o registraciji FFS v skladu s četrtim odstavkom 49. člena Uredbe 1107/2009/ES, navedene v slovenskem jeziku.

11. člen

(označevanje roka uporabnosti FFS)
(1) Za izvajanje točke (r) prvega odstavka Priloge 1 Uredbe 547/2011/EU se na embalaži FFS navede rok uporabnosti FFS, in sicer za FFS, ki imajo rok uporabnosti krajši od dveh let, pri običajnih pogojih skladiščenja. Rok uporabnosti se navede z mesecem in letom poteka uporabnosti FFS. Navedba roka uporabnosti se sklada s podatki o stabilnosti FFS pri skladiščenju, ki jih je imetnik registracije predložil v postopku registracije FFS. 

(2) Če je embalaža FFS pakirana v dodatno embalažo (npr. škatlico), se datum poteka roka uporabnosti in kontrolna številka formulacije FFS navedeta na obeh embalažah.

(3) Če sta oznaka datuma poteka roka uporabnosti in kontrolna številka formulacije FFS vtisnjeni v embalažo, sta barvno ločljivi od podlage in jasno berljivi.

(4) FFS v prometu in uporabi, ki jim je potekel rok uporabnosti, imetnik FFS odstrani v skladu s predpisom, ki ureja odpadke.

(5) Če prvotno določeni rok uporabnosti FFS na prodajnih policah poteče, preden je FFS prodano, lahko imetnik registracije, zastopnik, distributer ali prodajalec FFS podaljša rok uporabnosti za to FFS za največ dve leti, če ima ustrezne analitske podatke o vsebnosti aktivne snovi pridobljene pri akreditiranem laboratoriju. Podatki o analizi, iz katerih je razvidna serijska številka, in datum proizvodnje FFS, se lahko uporabijo za vse serije tega FFS, proizvedene istega leta. Podaljšanje roka uporabnosti se označi na embalaži FFS s samolepilno nalepko z novim datumom. Podatki o analizi so organom nadzora na razpolago ves čas do izteka roka uporabnosti FFS v prometu. Analizni izvid je na razpolago na mestu prodaje FFS, v elektronski obliki na spletnih straneh naročnika analize ali pa se elektronsko ali fizično pošlje organom nadzora na njihovo zahtevo.

12. člen
(opremljanje FFS z navodilom za uporabo)

Za izvajanje drugega odstavka Priloge 1 Uredbe 547/2011/EU se v primeru, če je na embalaži premalo prostora za navodilo za uporabo FFS, navodilo priloži ločeno, tako, da je priloženo embalaži ves čas, ko je FFS v prometu. Navodilo je lahko priloženo tako, da je nameščeno kot izvlečno navodilo, obešeno na embalaži v posebnem ovitku, ali priloženo v škatlici, v kateri je embalaža FFS.
13. člen

(pristojbine in stroški)

(1) Za izvajanje 74. člena Uredbe 1107/2009/ES vlagatelj plača pristojbino za stroške, ki so nastali v Republiki Sloveniji in so povezani z delom pri postopkih, izvedenih v okviru področja uporabe Uredbe 1107/2009/ES. Pristojbine so določene v Prilogi 2, ki je sestavni del te uredbe.

(2) Pristojbine po tem členu so prihodek proračuna Republike Slovenije in se vplačajo na podračun javnofinančnih prihodkov v skladu s predpisom, ki ureja podračune ter način plačevanja obveznih dajatev in drugih javnofinančnih prihodkov.

(3) Uprava vlagatelju sporoči vrsto in višino pristojbin za njegovo vlogo in določi rok za plačilo pristojbine.

(4) Če vlagatelj iz prejšnjega odstavka ne plača pristojbine v določenem roku, ga uprava pozove, da pristojbino plača v 15 dneh od prejema poziva.

(5) Če vlagatelj tudi v 15 dneh po prejemu poziva iz prejšnjega odstavka ne plača pristojbine, uprava izda sklep o ustavitvi postopka iz prvega odstavka tega člena.

(6) Uprava preplačilo ali napačno plačilo pristojbine vrne vlagatelju.

(7) Ne glede na določbe prvega odstavka tega člena se pristojbina ne plača, plača pa se upravna taksa v skladu z zakonom, ki ureja upravne takse za naslednje vloge:

· za registracijo FFS z majhnim tveganjem iz 47. člena Uredbe 1107/2009/ES, 

· za dovoljenja za raziskave in razvoj FFS, ki vsebujejo aktivne snovi z majhnim tveganjem, iz 22. člena Uredbe 1107/2009/ES in 

· za registracijo FFS, ki vsebujejo aktivne snovi, ki so dovoljene v ekološki pridelavi, razen tistih FFS, ki vsebujejo aktivne snovi, ki so označene kot kandidatke za zamenjavo ali FFS, ki so navedena  v 5. točki Priloge II k Uredbi 1107/2009/ES. 

(8) Ne glede na prejšnji odstavek se za vloge za FFS, ki so vložene na podlagi 33., 43. oziroma 51. člena Uredbe 1107/2009/ES in je Republika Slovenija država članica, ki proučuje vlogo, plača tudi pristojbina.

(9) Za koordinacijo med pristojnimi državami članicami na področju registracij FFS v skladu s 75. členom Uredbe 1107/2009/ES uprava krije stroške koordinacije v dogovoru z drugimi državami članicami.

14. člen

(nadzor)

(1) Poleg pooblastil po splošnih predpisih o inšpekcijskem nadzoru lahko inšpektor uprave, pristojen za FFS:

1. prepove promet in uporabo FFS in pomožnih sredstev, ki niso registrirana ali nimajo ustreznega dovoljenja, izdanega v skladu z Uredbo 1107/2009/ES,

2. prepove promet in uporabo FFS in pomožnih sredstev, če niso v skladu z odločbo o registraciji ali dovoljenjem, izdanim v skladu z Uredbo 1107/2009/ES,

3. prepove dajanje FFS in pomožnih sredstev v promet, ki so pakirana tako, da se lahko zamenjajo z embalažo za hrano, pijačo ali krmo,

4. prepove dajanje v promet FFS in pomožnega sredstva, ki ni označeno, pakirano ali razvrščeno v skladu s prvim oziroma tretjim odstavkom 65. člena Uredbe 1107/2009/ES,

5. prepove uporabo FFS, če ugotovi, da se FFS ne uporablja v skladu s 55. členom Uredbe 1107/2009/ES,

6. preverja vodenje evidence o prometu in uporabi FFS,

7. prepove nepravilno oglaševanje FFS,

8. prepove promet s FFS, ki jim je potekel rok uporabnosti,

9. prepove promet in uporabo FFS, ki vsebujejo aktivne snovi, varovala, sinergiste ali dodatke, ki niso odobreni oziroma so prepovedani v skladu z Uredbo 1107/2009/ES,

10. na stroške pravne oziroma fizične osebe, ki je odgovorna za prekršek, odredi uničenje FFS, ki glede sestave, proizvodnje FFS ali aktivnih snovi, ki jih vsebuje FFS, ni v skladu z odločbo o registraciji ali registracijskim poročilom FFS oziroma izdanim dovoljenjem in strokovnim mnenjem za izdajo dovoljenja, 

11. na stroške pravne oziroma fizične osebe, ki je odgovorna za prekršek, odredi uničenje nedovoljenih FFS,

12. opravi druga dejanja in odredi druge ukrepe, potrebne za izvajanje Uredbe 1107/2009/ES in te uredbe.

(2) Uničenje iz 10. ali 11. točke prejšnjega odstavka odredi inšpektor na stroške pravne oziroma fizične osebe, odgovorne za prekršek, ki je v Republiki Sloveniji odgovorna za dajanje v promet kot fizična oseba oziroma imetnik registracije s sedežem v Republiki Sloveniji oziroma kot uradni zastopnik s sedežem v Republiki Sloveniji, distributer s sedežem v Republiki Sloveniji, imetnik dovoljenja za vzporedno trgovanje s FFS oziroma imetnik dovoljenja za nujne primere v zvezi z varstvom rastlin.
15. člen 

(hujši prekrški)
(1) Z globo od 15.000 do 32.000 eurov se za prekršek kaznuje pravna oseba, če:

· da v promet ali uporabi FFS, ki ni registrirano v skladu z 28. členom Uredbe 1107/2009/ES,

· ne obvesti uprave o možnih škodljivih ali nesprejemljivih učinkih v skladu s prvim odstavkom 56. člena Uredbe 1107/2009/ES.

(2) Z globo od 5.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 2.500 do 5.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

(4) Z globo od 2.000 do 3.000 eurov se za prekršek iz prvega odstavka tega člena kaznuje tudi posameznik.

16. člen

(drugi prekrški)
(1) Z globo od 1.500 do 5.000 eurov se za prekršek iz Uredbe 1107/2009/ES kaznuje pravna oseba, če:

1. da v promet FFS, ki vsebuje aktivne snovi, varovala, sinergiste, ki niso odobreni oziroma so prepovedani v skladu s 4. členom Uredbe 1107/2009/ES,

2. da v promet FFS, ki vsebuje dodatke, ki niso odobreni oziroma so prepovedani v skladu s 27. členom Uredbe 1107/2009/ES,

3. da v promet FFS, ki glede sestave FFS in proizvodnje FFS ter aktivnih snovi, ki jih vsebuje FFS, ne izpolnjuje pogojev za registracijo iz prvega odstavka 29. člena Uredbe 1107/2009/ES,
4. uporabi FFS v nasprotju z zahtevami iz odločbe o registraciji FFS iz drugega oziroma tretjega odstavka 31. člena Uredbe 1107/2009/ES, 
5. da v promet ali uporabi seme, tretirano s FFS, v nasprotju z 49. členom Uredbe 1107/2009/ES,

6. da v promet ali uporabi FFS v nasprotju z dovoljenjem za vzporedno trgovanje v skladu z 52. členom Uredbe 1107/2009/ES,

7. da v promet ali uporabi FFS v nasprotju z dovoljenjem za nujne primere v skladu s 53. členom Uredbe 1107/2009/ES,

8. da v promet ali uporabi FFS v nasprotju z dovoljenjem za raziskave in razvoj v skladu s 54. členom Uredbe 1107/2009/ES,

9. uporabi FFS v nasprotju s 55. členom Uredbe 1107/2009/ES,

10. da v promet pomožna sredstva, ki niso registrirana v skladu z 58. členom Uredbe 1107/2009/ES,

11. da v promet FFS, ki je pakirano na način, ki je v nasprotju s prvim odstavkom 64. člena Uredbe 1107/2009/ES,

12. da v promet FFS, ki ni označeno, pakirano in razvrščeno v skladu s prvim oziroma tretjim odstavkom 65. člena Uredbe 1107/2009/ES,

13. oglašuje FFS v nasprotju s 66. členom Uredbe 1107/2009/ES,

14. ne vodi in hrani evidence o prometu ali uporabi FFS v skladu s prvim odstavkom 67. člena Uredbe 1107/2009/ES,

15. ne zagotovi podatkov o obsegu prodaje FFS v skladu s tretjim odstavkom 67. člena Uredbe 1107/2009/ES.
(2) Z globo od 1.500 do 5.000 eurov se za prekršek iz te uredbe kaznuje pravna oseba, če: 

1. da v promet seme, tretirano s FFS, ki ni označeno v skladu z 10. členom te uredbe,
2. da v promet FFS, ki mu je potekel rok uporabnosti, v nasprotju s prvim ali petim odstavkom 11. člena te uredbe,
3. da v promet FFS, katerega označba na embalaži ni skladna z drugim ali tretjim odstavkom 11. člena te uredbe,

4. ne umakne iz prometa FFS, ki mu je potekel rok uporabnosti, v skladu s četrtim odstavkom 11. člena te uredbe,
5. da v promet FFS, ki ni opremljeno z navodilom za uporabo v skladu z 12. členom te uredbe. 
(3) Z globo od 1.000 do 2.500 eurov se za prekršek iz prvega in drugega odstavka tega člena kaznuje samostojni podjetnik posameznik ali posameznik, ki samostojno opravlja dejavnost.
(4) Z globo od 400 do 1.000 eurov se za prekršek iz prvega in drugega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

(5) Z globo od 300 do 500 eurov se za prekršek iz 1., 2., 3., 4., 6. in 11. točke prvega odstavka tega člena kaznuje tudi posameznik.
17. člen
(višina globe v hitrem prekrškovnem postopku)
Za prekrške iz te uredbe se sme v hitrem postopku izreči globa tudi v znesku, ki je višji od najnižje predpisane globe, določene s to uredbo, razen za prekršek iz 15. točke prvega odstavka in iz 1., 2., 3., 4., in 5. točke drugega odstavka prejšnjega člena.
PREHODNE IN KONČNE DOLOČBE

18. člen

(začeti postopki)

Postopki za registracijo FFS, ki so se začeli pred uveljavitvijo te uredbe, se končajo v skladu z dosedanjimi predpisi. 

19. člen

(FFS v prometu)
FFS, ki so do uveljavitve te uredbe na trgu ali v skladiščih pri distributerjih in izpolnjujejo pogoje iz Uredbe o izvajanju uredb (ES) in (EU) o dajanju fitofarmacevtskih sredstev v promet (Uradni list RS, št. 5/15, 59/19 in 9/20), so lahko v prometu do 31. marca 2024 ali do poteka roka uporabnosti, če ta poteče pred tem datumom. 

20. člen

(prenehanje veljavnosti)

Z dnem uveljavitve te uredbe preneha veljati Uredba o izvajanju uredb (ES) in (EU) o dajanju fitofarmacevtskih sredstev v promet (Uradni list RS, št. 5/15, 59/19 in 9/20).
21. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 007-287/2022
Ljubljana, dne x. septembra 2023

EVA 2022-2330-0057

                              Vlada Republike Slovenije

                          dr. Robert Golob

                             predsednik

Priloga 1

Priloga 2

Pristojbine 

I. Stroški v zvezi z vključitvijo in obnovitvijo vključitve aktivne snovi na seznam odobrenih aktivnih snovi, kadar je Republika Slovenija država članica poročevalka (kadar je Republika Slovenija država članica soporočevalka, znašajo stroški za opravljeno delo do 30% vrednosti)

	1. Postopki ocenjevanja aktivnih snovi na podlagi 7. do 27. člena ter 38. člena in 56. člena Uredbe 1107/2009/ES1
	EUR

	Vodenje postopka (sestanki in dodatna komunikacija z vlagateljem) 
	do 6.000,00

	Pregled popolnosti dokumentacije
	6.000,00

	Ocenjevanje ekvivalence v okviru ocene aktivne snovi 
	8.000,00

	Ocenjevanje fizikalno-kemijskih lastnosti in analitskih metod 
	14.863,00

	Ocenjevanje toksikoloških študij in študij metabolizma 
	35.434,00

	Ocenjevanje ostankov v ali na živilih in krmi 
	17.934,00

	Ocenjevanje obnašanja v okolju 
	23.512,00

	Ocenjevanje ekotoksikoloških študij 
	32.024,00

	Ocenjevanje podatkov o učinkovitosti 
	4.054,00

	Izdelava osnutka poročila o oceni 
	5.000,00

	SKUPAJ 
	152.821,00

	Ocena dodatnih študij, ki jih zahteva EFSA v postopku ocene aktivne snovi
	do 3.000,00

	Ocena potrditvenih podatkov
	do 8.000,00


	2. Postopki ocenjevanja ekvivalence na podlagi 38. člena Uredbe 1107/2009/ES
	EUR

	Ocenjevanje ekvivalence (Tir I, Tir II) 
	do 6.500,00


II. Stroški v zvezi z registracijo FFS v conah, kadar je Republika Slovenija država članica, ki proučuje vlogo

	1. Registracija, podaljšanje in sprememba registracije FFS z eno aktivno snovjo na podlagi vloge, vložene po 33. ter 43., 48. in 56. členu Uredbe 1107/2009/ES, kjer Republika Slovenija ocenjuje consko vlogo2, 3 , 4
	EUR

	Vodenje postopka (sestanki in dodatna komunikacija z vlagateljem) 
	do 3.000,00

	Pregled popolnosti dokumentacije 
	do 4.200,00

	Ocenjevanje fizikalno-kemijskih lastnosti in analitskih metod 
	2.500,00

	Ocenjevanje toksikoloških študij in študij metabolizma 
	3.950,00

	Ocenjevanje ostankov v ali na živilih in krmi 
	3.292,00

	Ocenjevanje obnašanja v okolju 
	3.048,00

	Ocenjevanje ekotoksikoloških študij 
	4.044,00

	Ocenjevanje podatkov o učinkovitosti 
	3.048,00

	Izdelava osnutka poročila o oceni 
	2.500,00

	Uskladitev osnutka etikete z navodilom za uporabo 
	360,00

	SKUPAJ
	29.942,00

	Ocena vsake dodatne študije 
	do 300,00


	2. Pregled skladnosti dokumentacije z zahtevami 59. člena Uredbe1107/2009/ES zaradi zaščite podatkov
	EUR

	Pregled skladnosti dokumentacije 
	do 5.000,00

	Primerjava vsake dodatne študije 
	300,00


III. Stroški v zvezi z registracijo in podaljšanjem registracije FFS, kjer je Republika Slovenija zadevna država članica, v zvezi z vzajemnim priznavanjem registracije FFS in spremembo registracije FFS v Republiki Sloveniji (razen za postopke iz sedmega odstavka 13. člena te uredbe, kjer se pristojbina ne zaračuna)
	1. Registracija in podaljšanje registracije, kadar je Republika Slovenija zadevna država članica, in vzajemno priznavanje registracije FFS na podlagi vloge, vložene po 33., 40. in 43. členu Uredbe 1107/2009/ES2,3 
	EUR

	Pregled popolnosti dokumentacije 
	375,00

	Ocenjevanje fizikalno-kemijskih lastnosti in analitskih metod 
	437,50

	Ocenjevanje toksikoloških študij in študij metabolizma 
	562,50

	Ocenjevanje ostankov v ali na živilih in krmi 
	437,50

	Ocenjevanje obnašanja v okolju 
	652,50

	Ocenjevanje ekotoksikoloških študij 
	750,00

	Ocenjevanje podatkov o učinkovitosti 
	750,00

	Uskladitev osnutka etikete z navodilom za uporabo 
	375,00

	SKUPAJ 
	4.250,00


	2. Manjše spremembe registracije FFS v skladu s 33., 40. in 45. členom Uredbe 1107/2009/ES, ki ne zahtevajo dodatnega ocenjevanja
	EUR

	Obravnava vloge 
	do 100,00


IV. Stroški izdelave ocene primerljivosti FFS

	Stroški ocene primerljivosti FFS, kjer se uveljavlja izjema od predložitve študij v skladu s 34. členom Uredbe 1107/2009/ES
	EUR

	Ocena primerljivosti 
	do 1.000,00


V. Stroški primerjalne ocene FFS, ki vsebujejo kandidatke za zamenjavo

	Stroški primerjalne ocene FFS, ki vsebujejo kandidatke za zamenjavo v skladu s 50. členom Uredbe 1107/2009/ES3
	EUR

	Primerjalna ocena 
	do 3.000,00


VI. Stroški v zvezi z razširitvijo registracije FFS za manjše uporabe

	Razširitev registracije FFS za manjše uporabe v skladu z 51. členom Uredbe 1107/2009/ES
	EUR

	Pregled popolnosti dokumentacije
	100,00

	Ocenjevanje toksikoloških študij in študij metabolizma 
	150,00

	Ocenjevanje ostankov v ali na živilih in krmi 
	250,00

	Ocenjevanje obnašanja v okolju 
	100,00

	Ocenjevanje ekotoksikoloških študij 
	100,00

	Uskladitev osnutka etikete z navodilom za uporabo3 
	100,00

	SKUPAJ 
	800,00


VII. Stroški v zvezi z dovoljenji FFS

	1. Dovoljenje za vzporedno trgovanje v skladu z 52. členom Uredbe 1107/2009/ES 
	EUR

	Obravnava vloge in ocena identičnosti 
	200,00

	2. Dovoljenje za nujne primere v skladu s 53. členom Uredbe 1107/2009/ES 
	EUR

	Pregled in obravnava vloge 
	875,00

	3. Dovoljenje za raziskave in razvoj v skladu s 54. členom Uredbe 1107/2009/ES
	EUR

	Obravnava vloge 
	100,00


VIII. Stroški za določanje mejnih vrednosti ostankov FFS, če potekajo na podlagi vloge vlagatelja za ločeno oceno ostankov, ki ni vključena v sklop ocenjevanja aktivnih snovi

	Določanje mejnih vrednosti ostankov FFS, če potekajo po postopkih, ki niso že vključeni v postopek ocenjevanja aktivnih snovi, v skladu s 4. členom Uredbe 1107/2009/ES3 
	EUR

	Pregled popolnosti dokumentacije 
	do 700,00

	Ocena ostankov za snovi oziroma uporabe, ki niso odobrene v EU, oziroma ocena ostankov za nove uporabe
	do 16.012,00

	Predlog ostankov za posamezen proizvod in ocena tveganja za potrošnike
	do 1.250,00

	SKUPAJ 
	do 17.962,00

	Ocena potrditvenih podatkov
	do 8.000,00


1 Pri obnovitvi vključitve aktivne snovi na seznam odobrenih aktivnih snovi se stroški glede na spremenjeni obseg dela lahko spremenijo za največ 30% osnovne cene. Kot spremenjen obseg dela se upošteva večje število reprezentativnih sredstev in več kot tri različne uporabe. Če več vlagateljev vlaga skupno vlogo (»task force«), ki vključuje eno skupno reprezentativno sredstvo, se stroški porazdelijo med vse vlagatelje, strošek ocenjevanja ekvivalence se zaračuna za vsak vir aktivne snovi imetniku vira. Če več vlagateljev vlaga ločen dosje za isto snov, se zaračuna strošek cele ocene vsakega dosjeja.


2 Pri registraciji FFS z več aktivnimi snovmi se stroški glede na večji obseg dela lahko sorazmerno povečajo, vendar povečanje ne sme preseči 50% osnovne cene pri FFS z dvema aktivnima snovema oziroma 75% osnovne cene pri FFS s tremi ali več aktivnimi snovmi.

3 Pri registraciji FFS s petimi ali več uporabami se stroški glede na večji obseg dela lahko sorazmerno povečajo, vendar povečanje ne sme preseči 50% osnovne cene pri FFS s 5 do 10 uporabami oziroma 75% pri FFS z več kot 10 uporabami.
4 Pri registraciji, podaljšanju in spremembi registracije FFS se stroški glede na spremenjeni obseg
dela lahko spremenijo za največ 30% osnovne cene. Kot spremenjen obseg dela se upošteva ocena dodatnih podatkov, potrebnih v skladu z novimi ali spremenjenimi napotki in smernicami oziroma drugimi zahtevami za ocenjevanje FFS.


OBRAZLOŽITEV
I. UVOD

1. Pravna podlaga: 
· peti odstavek 5. člena Zakona o fitofarmacevtskih sredstvih (Uradni list RS, št. 83/12 in 35/23 – odl. US) 
»peti odstavek 5. člena
(5) Vlada Republike Slovenije za izvajanje Uredbe 1107/2009/ES predpiše podrobnejše pogoje za dajanje FFS v promet in uporabo.«
· tretji odstavek 8. člena Zakona o fitofarmacevtskih sredstvih (Uradni list RS, št. 83/12 in 35/23 – odl. US) 
»tretji odstavek 8. člena 
(1) Za v Republiki Sloveniji nastale stroške, povezane z ocenjevanjem aktivnih snovi v postopku vključitve oziroma obnovitve vključitve aktivne snovi v seznam odobrenih aktivnih snovi, registracije FFS ali izdaje dovoljenja FFS v skladu z Uredbo 1107/2009/ES, vlagatelj plača pristojbino.
(2) Pristojbina iz prejšnjega odstavka je prihodek proračuna Republike Slovenije in se vplača na podračun javnofinančnih prihodkov v skladu s predpisom, ki ureja podračune ter način plačevanja obveznih dajatev in drugih javnofinančnih prihodkov.
(3) Vlada predpiše vrsto in višino ter način plačevanja pristojbine iz tega člena.«
2. Rok za izdajo uredbe, določen z zakonom: Zakon roka ne določa.
3. Splošna obrazložitev predloga uredbe:
Cilj predloga Uredbe 
Z Uredbo o izvajanju uredb (ES) in (EU) o dajanju fitofarmacevtskih sredstev v promet se določajo pristojni organi, obveznosti v zvezi z registracijo in dovoljenji za fitofarmacevtska sredstva, označevanje FFS in s FFS tretiranega semena, nadzor, kazenske določbe ter pristojbine za vlagatelje.

Uredba predpisuje načine in zahteve za oddajo vloge, določena je najvišja mejna vrednost nečistoč v FFS, navedene so tudi natančnejše zahteve glede navodila na embalaži FFS, ki je v prometu. Glede na predloge inšpekcije so dopolnjeni ukrepi nadzora in spremenjene cene za pristojbine. S spremembo uredbe smo tudi uskladili cene pristojbin s stroški, ki so povezani s pregledovanjem vlog za odobritev uporab FFS v Republiki Sloveniji. 
4. Predstavitev presoje posledic za posamezna področja, če te niso mogle biti celovito predstavljene v predlogu zakona: /
II. VSEBINSKA OBRAZLOŽITEV PREDLAGANIH REŠITEV

K 1. členu
Gre za uvodni člen, ki povzema vsebino uredbe. 
K 2. členu
Ta člen vsebuje opredelitve izrazov, uporabljenih v tej uredbi.
K 3. členu
V tem členu so navedeni organi, pristojni za izvajanje te uredbe.
K 4. členu
Ta člen določa najvišjo splošno mejno vrednost nečistoč v FFS. 

K 5. členu
Ta člen določa, kaj je potrebno s strani vlagatelja priložiti k vlogi in kje je objavljen obrazec vloge.
K 6. členu

V tem členu je navedeno, kateri podatki se so navedeni v odločbi o registraciji FFS.

K 7. členu
Ta člen določa možnosti, da vlagatelji poleg rednih dovoljenj za trženje FFS lahko pridobijo v Sloveniji tudi dovoljenje za vzporedno trgovanje, dovoljenje za nujne primere ter dovoljenje za raziskave in razvoj.
K 8. členu
Ta člen predpisuje obveznosti obdelave podatkov iz izdanih odločb o registracijah FFS.
K 9. členu

V tem členu je predpisano, da so FFS, ki se tržijo v Sloveniji, označeni v slovenskem jeziku. Predpisano je tudi posebno označevanje zaradi varstva čebel.
K 10. členu
V okviru tega člena je določeno katere podatke ima na etiketi seme, ki je tretirano s FFS.

K 11. členu
Ta člen določa, kako naj bo na embalaži označen rok uporabnosti FFS.
K 12. členu

V tem členu je navedeno opremljanje FFS z navodilom za uporabo FFS.
K 13. členu
V tem členu so navedene določbe glede pristojbin in stroškov v okviru postopkov registracije FFS.
K 14. členu
Ta člen določa pristojnosti, ki jih imajo inšpektorji v nadzoru glede prometa in uporabe FFS. 

K 15. členu
V tem členu so določene sankcije za kršitelje, ki dajo v promet ali uporabijo FFS, ki ni registrirano ali ne obvestijo uprave o možnih škodljivih ali nesprejemljivih učinkih FFS.

K 16. členu

V tem členu so navedeni prekrški prometa, uporabe FFS ali evidenc,  ki niso dovoljeni in za katere se kazensko odgovarja.

K 17. členu
Po tem členu lahko inšpektorji za nekatere prekrške v hitrem postopku izrečejo  globo tudi v znesku, ki je višji od najnižje predpisane globe, določene s to uredbo.
K 18. členu
Ta člen določa potek postopkov za registracijo FFS, ki so se začeli na podlagi predhodno veljavne uredbe.
K 19. členu

V tem členu je določeno, kako je treba ravnati s FFS, ki so na trgu ali v skladiščih pri distributerjih do uveljavitve te uredbe.
K 20. členu
V tem členu je določeno prenehanje veljavnosti uredba, ki trenutno ureja to področje dela. 

K 21. členu
Ta člen določa začetek veljavnosti predpisa.
K Prilogi 1

Ta priloga vključuje grafični znak za označevanje FFS zaradi varstva čebel.
K Prilogi 2

Ta priloga določa višino pristojbin, ki jih plačajo vlagatelji ob vložitvi vloge za registracijo FFS.[image: image5][image: image6][image: image7][image: image8]

